મુંબઈ, 4 સપ્ટેમ્બર : ફિલ્મ ચેન્નઈ એક્સપ્રેસનો થંગબલી યાદ છે? એ જ થંગબલી કે જે રીલ લાઇફમાં મીનમ્મા (દીપિકા પાદુકોણે)ની પાછળ પડ્યો હતો, તેને રીયલ લાઇફમાં મીનમ્મા મળી ગઈ છે. હા જી, ખતરોં કે ખિલાડી 5ના ફાઇનલિસ્ટ અને ચેન્નઈ એક્સપ્રેસમાં થંગબલીનો રોલ કરી જાણીતા બનેલા નિકિતિન ધીર અને ટેલીવિઝન અભિનેત્રી કૃતિકા સેંગરના ગઈકાલે લગ્ન થઈ ગયાં. લગ્ન બાદ યોજાયેલ રિસેપ્શનમાં ટેલીવિઝન જગત અને બૉલીવુડ જગતની અનેક હસ્તીઓ ઉમટી પડી હતી.